Na temelju članka 20. i 35. stavka 1. podstavka 4. Zakona o predškolskom odgoju i obrazovanju („Narodne novine“ broj 10/97., 107/07.,  94/13., 98/19., 57/22. i 101/23), članka 4. stavka 2.  Pravilnika o uvjetima i načinu ostvarivanja prednosti pri upisu djece u Dječji vrtić "Pčelica" Molve („Službeni glasnik Općine Molve“ broj 3/19., 8/20., 9/21. i 13/22.) i  članka 50. Statuta Dječjeg vrtića "Pčelica" Molve ( KLASA: 012-03/13-01/01, URBROJ: 2137/17-70-13-5 od 30. listopada 2013. godine, KLASA: 012-03/14-01/01, URBROJ: 2137-70-14-5 od 19. svibnja 2014. godine, KLASA: 012-03/14-01/02, URBROJ: 2137-70-14-4 od 23. prosinca 2014. godine i KLASA:601-02/22-01/32, URBROJ: 2137-70-23 od 18. siječnja 2023. godine), Upravno vijeće Dječjeg vrtića "Pčelica" Molve na 36. sjednici održanoj ​​​​​​​13. lipnja 2025. godine donijelo je  
O D L U K U
o upisu djece u Dječji vrtić "Pčelica" Molve za  pedagošku 2025./2026.godinu 
Članak 1.

U Dječji vrtić "Pčelica" Molve (dalje u tekstu: Dječji vrtić) za pedagošku godinu 2025./2026. upisat će se 9 djece i to: ​​​​6 djece u mlađu jasličku skupinu, 1 dijete u stariju  jasličku  skupinu i  2. djece u mlađu vrtićku skupinu.
           Devetero (9) djece, kandidati za mlađu jasličku dobnu skupinu, ostaju na listi čekanja dok ne ostvare uvjet za upis tj. upisuju se kad navrše godinu dana starosti.
Članak 2.

Prednost pri upisu u Dječji vrtić imaju djeca, sa stalnim prebivalištem na području Općine Molve, od navršenih 12 mjeseci života do polaska u osnovnu školu. 
U Dječji vrtić „Pčelica“ Molve upisuju se sva prijavljena djeca po raspisanom natječaju za upis koja su u roku predala Zahtjev za upis.
Na temelju Odluke Upravnog vijeća Zahtjev za upis djeteta s područja Općine Virje, se odbija, zbog nedostatka smještajnog kapaciteta.
Popis upisane djece u Dječji vrtić za pedagošku 2025./2026. godinu sastavni je dio ove Odluke i nalazi se u njezinom prilogu te se može provjeriti u Dječjem vrtiću.
Članak 3.

Utvrđuje se da u Dječjem vrtiću za pedagošku 2025./2026. godinu ima ukupno  81 upisanih polaznika uključujući djecu iz članka 1. stavak 2. ove Odluke i djecu upisanu ranijih godina po grupama kako slijedi:

-  mlađa jaslička skupina 7 djece (+9)
- starija jaslička skupina 12 djece
- mlađa vrtićka skupina 18 djece,

- srednja vrtićka skupina 21 djece, 
- starija vrtićka skupina 23 djece.
Tijekom upisa djece s liste čekanja odgojne skupine će se formirati sukladno Državno pedagoškom standardu.

Do kraja pedagoške godine (točnije mjesec svibanj) u vrtiću će biti upisano ukupno 90 djece raspoređene u pet ( 5) odgojno- obrazovnih skupina.

Članak 4.
Sukladno članku 50. Statuta Dječjeg vrtića "Pčelica" Molve na ovu Odluku Upravno vijeće traži suglasnost osnivača - Općinskog vijeća Općine Molve. 
Članak 5.

Ova Odluka objavit će se na web stranici vrtića, oglasnoj ploči Dječjeg vrtića, a na telefon i mobitel ravnateljice možete dobiti informaciju o imenima upisane djece.
Popis i raspored upisane djece po skupinama objavit će se na oglasnoj ploči Dječjeg vrtića nakon što Osnivač dade Suglasnost na istu.
UPRAVNO VIJEĆE DJEČJEG VRTIĆA "PČELICA" MOLVE
KLASA:  601-02/25-01/7
URBROJ: 2137-70-25-22

